શ્રમયોગીઓ અને તેમના આશ્રિતોના વિકાસ માટે કલ્યાણકારી પ્રવૃત્તિઓ કરવા માટે અને તે માટેના નાણાં પુરા પાડવા માટે ભુતપૂર્વ મુંબઇ રાજ્યે તા. ૧૭-૦૬-૧૯૫૩ ના રોજ ધી બોમ્બે લેબર વેલ્ફેર ફંડ એક્ટ ૧૯૫૩ની રચના કરવામાં આવી. આ અધિનિયમની કલમ-૪ નીચે સ્થપાયેલ શ્રમયોગી ક્લ્યાણ ફંડનો વહીવટ કરવા મુંબઇ શ્રમયોગી કલ્યાણ બોર્ડની રચના કરવામાં આવી. સને ૧૯૬૦માં ગુજરાત રાજ્યની સ્થાપના થતાં સને ૧૯૬૧ના ગુજરાત અધિનિયમની ૪૭ની કલમ ૪(ક) થી ગુજરાત સરકાર દ્વારા ગુજરાત શ્રમયોગી કલ્યાણ બોર્ડની રચના કરવામાં આવી. જે રાજ્યના શ્રમ અને રોજગાર વિભાગના નિયંત્રણ હેઠળ કાર્યરત છે.